Aşgabat GDA-nyň sammitini geçirdi
Garaşsyz Döwletleriň Arkalaşygynyň hökümet baştutanlarynyň geňeşiniň mejlisinde, Aşgabat, 30-njy maı.
30-njy maıda Aşgabatda Garaşsyz Döwletleriň Arkalaşygynyň hökümet baştutanlarynyň geňeşiniň mejlisi geçirildi. Sammitde regiondaky ykdysady hyzmatdaşlyga aıratyn üns berildi.
Orsıet GDA döwletleriniň durnukly we howpsuz ösüşi üçin has ıakyn ykdysady hyzmatdaşlygyň ähmiıetini nygtady. Orsıetiň hökümet baştutany Dmitriı Medwedew özara söwdanyň ykdysadyıetleriň ıagdaıyny görkezıänligini bellemek bilen, 2011-nji ıylda GDA döwletleriniň özara söwdasynyň 36% ıokarlanyp, 300 milliard dollara ıetenligini aıtdy.
GDA-nyň Aşgabatdaky sammitinde ençeme dokumentlere gol goıuldy. Resmi maglumatlara görä, GDA-nyň hökümet baştutanlary regionda maliıe hyzmatlarynyň bazaryny liberallaşdyrmak Konsepsiıasyna we GDA döwletleriniň bütewi walıuta bazaryny döretmek boıunça hyzmatdaşlyk baradaky ylalaşyga gol goıupdyrlar.
Gol çekilen dokumentleriň ıene biri GDA-nyň elektroenergiıa bazarynyň netijeliliginiň ösdürilmegini we energiıa söwdasynyň giňeldilmegini göz öňünde tutıar.
Döwletleriň arasynda senagat ugrundan hyzmatdaşlyk boıunça hem ylalaşyga gol çekildi. Bu ylalaşyk GDA döwletleriniň senagat syıasaty boıunça geňeşiniň döredilmegini göz öňünde tutıar. Sammitde GDA-nyň harby güıçleriniň inženerlik üpjünçiligi boıunça hyzmatdaşlyk barada hem ylalaşyldy.
Aşgabatdaky duşuşykda guramasynyň hökümet baştutanlarynyň garamagyna ıurtlaryň arasynda ösen tehnologiıalar, energetika, gidrometeorologiıa, sosial we maliıe pudaklar, sport we harby syıasat boıunça hyzmatdaşlyga degişli jemi 30-a golaı dokumentleriň proıektleri hödürlendi diıip, GDA-nyň ıerine ıetiriji komiteti habar berıär.
Berdimuhamedow Orsıetiň premıeri Medwedewi garşy alıar, Aşgabat, 30-njy maı.
Türkmenistan şu ıyl Garaşsyz Döwletleriň Arkalaşygyna baştutanlyk edıär. 2005-nji ıylda guramanyň hemişelik agzalygyndan çykyp, onuň düzüminde assosirlenen agza hökmünde galmak kararyny yglan eden Türkmenistan soňky ıyllarda bu regional guramanyň çägindäki aragatnaşyklaryny güıçlendirdi we bu gatnaşyklaryny mundan beıläk ıene-de ösdürmek niıetini yglan etdi.
GDA-nyň sammitiniň öňüsyrasynda prezident Gurbanguly Berdimuhamedow guramanyň çägindäki hyzmatdaşlygyň “Türkmenistanyň daşary syıasy strategiıasy üçin kesgitleıji ugurlaryň biri bolup durıanlygyny” belledi we ıurduň GDA-nyň işlerine aktiw gatnaşyp, köptaraplaıyn hem ikitaraplaıyn görnüşde netijeli aragatnaşyklary ösdürmekçidigini aıtdy. Emma ol Türkmenistanyň GDA-nyň çägindäki işlerini assosirlenen statusynda amala aşyrjagyny mälim etdi.
GDA-nyň sammitinden daşgary türkmen tarapynyň GDA-nyň ençeme ıurtlarynyň hökümet baştutanlary bilen ikiçäk duşuşyklary hem boldy. Berdimuhamedow hususan-da Azerbaıjanyň, Gyrgyzystanyň, Moldowanyň, Orsıetiň, Täjigistanyň we Ukrainanyň hökümet baştutanlary bilen duşuşdy diılip, habar berilıär.
Garaşsyz Döwletleriň Arkalaşygy guramasy 1991-nji ıylyň dekabr aıynda esaslandyrylypdy. Baş edarasy Belarusyň paıtagty Minskde ıerleşıän bu guramanyň düzümine 11 ıurt girıär.